નવી દિલ્હી, 20 ઑગસ્ટ : અત્યાર સુધી એક ક્રિકેટર તથા સ્પોર્ટ્સ નિષ્ણાંત તરીકે ઓળખ ધરાવતાં ભારતીય ક્રિકેટ ટીમના ભૂતપૂર્વ કૅપ્ટન સૌરવ ગાંગુલી નચ બલિયે સાથે નાના પડદે શરુઆત કરી શકે છે. હાલ કોઈ ક્રિકેટ શ્રેણી નથી ચાલતી. તેથી ગાંગુલીનું આ કાર્યક્રમમાં આવવું નક્કી માનવામાં આવે છે. સૌરવ ગાંગુલી ક્રિકેટમાંથી સંન્યાસ લીધા બાદ કૉમેંટેટર તથા સ્પોર્ટ્સ નિષ્ણાંતની ભૂમિકામાં ટેલીવિઝન ચૅનલોએ દેખાતા રહ્યાં છે.